Diari Oficial de la Generalitat Valenciana


Sumari del DOGV 4011, del 31-05-2001 (2001/4798)

Rotlle d'apel·lació número 1.144/2000. Cèdula de notificació.
-------------------------------------------------------------

### Dades del document

Número de DOGV
:   4011

Data del DOGV
:   31-05-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/4798


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.144/2000. Cèdula de notificació. [2001/M4798]
  
La Secció Vuitena de Suport de l'Audiència Provincial de València ha dictat en el rotlle d'apel·lació número 1.144/2000, la sentència que té l'encapçalament i la part dispositiva següents:
  
President: José Ceres Montes
  
Magistrats: Beatriz de la Rubia Comos i David Gericó Sobrevela
  
València, 8 de maig de 2001
  
La Secció de Suport a la Vuitena d'aquesta Audiència Provincial, sent-ne ponent Beatriz de la Rubia Comos, ha vist les actuacions del judici verbal, registrades amb el número 180/1999, promogudes davant el Jutjat de Primera Instància número 2 de València per Manuel Montesinos Castro-Girona contra Aegón, Juan Sáez Carreras, Pilar Natalia Ramírez Luz, María Isabel Tarazona Aguado i Winterthur, Juan Bautista Sanchis Gadea, Carlos Vicente Albert García i Mapfre, Francisca Paz Antón Liñán, Juan Enrique Aguado Martorell i Groupama, aquests últims en rebel·lia, procediment al qual es van acumular successives demandes formulades per les persones anteriorment esmentades. Aquestes actuacions estan pendents davant aquesta sala, en virtut de recurs d'apel·lació interposat per la procuradora senyora Somalo, en representació de Juan Bautista Sanchis Gadea, i el procurador Ramón Cuchillo, en representació de María Isabel Tarazona Aguado; han presentat escrit d'impugnació del recurs les altres parts, si bé es van adherir a aquest la representació de Manuel Montesinos i la de Pilar Natalia Ramírez.
  
Decisió
  
S'estimen els recursos d'apel·lació interposats per la procuradora senyora Somalo Vilana i el procurador Ramón Cuchillo López contra la sentència dictada pel Jutjat de Primera Instància 2 de València, de data 19 de juliol de 2000, dictada en les actuacions de judici verbal 180/1999, la qual es revoca, i s'acorda, en el seu lloc, la condemna de Juan Bautista Sanchis Gadea i la seua asseguradora Groupama al pagament dels danys ocasionats a Manuel Montesinos Castro-Girona, Pilar Natalia Ramírez i Isabel Tarazona Aguado, així com al pagament de les costes de la instància; respecte als interessos s'estarà al que estableix el fonament jurídic cinqué d'aquesta resolució. Igualment es condemna Juan Sáez Carreras i l'entitat Aegón al pagament dels danys de la part de darrere del vehicle propietat del senyor Sanchis, i interessos segons el fonament esmentat, confirmant la resta dels seus pronunciaments.
  
No es fa imposició de les costes d'aquesta alçada.
  
Compliu les diligències de rigor, amb testimoni d'aquesta resolució, i remeteu les actuacions al jutjat d'origen, per a coneixement i efectes, havent de justificar la recepció.
  
Així, aquesta és la nostra sentència, de la qual s'unirà certificació al rotlle, que acordem, manem i firmem.
  
No s'hi pot interposar cap recurs, sense perjudici, si escau, del que estableix l'article 477.3 de la Llei d'Enjudiciament Civil.
  
I per a la publicació en el Diari Oficial de la Generalitat Valenciana, per tal de notificar a la part incompareguda Jorge Ramírez Luz i Groupama.